ORDENANZA MUNICIPAL DE NORMALIZACIÓN LINGÜÍSTICA PARA O CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 19/02/2016)

Tras a aprobación inicial polo Pleno da Corporación da Ordenanza municipal de normalización lingüística para o Concello de Lalín, na sesión extraordinaria celebrada o día 11 de decembro de 2015, e dado que durante o período de información pública non se presentaron reclamacións, de conformidade co artigo 49 da Lei 7/1985, do 2 de abril, Reguladora das Bases do Réxime Local, enténdese definitivamente aprobado o acordo ata entón provisional. De conformidade co previsto no artigo 70.2 da Lei 7/1985 procédese á publicación do texto íntegro de dita ordenanza.1.1. Sen contido 1.2. Sen contido.1.3. Os cidadáns e as cidadás teñen dereito a ser atendidos/as e obter copia ou recibir notificacións da documentación municipal no idioma oficial da súa elección.2.1. O uso da lingua galega por parte do Concello de Lalín e dos organismos que del dependan rexerase polos criterios establecidos nesa ordenanza.2.2. As empresas adxudicatarias ou concesionarias que actúan por conta deste Concello, así como as de explotación mixta, farán o propio, e ha facerse constar explicitamente nos documentos correspondentes.2.3. O Concello de Lalín velará para que a nivel interno e nas actividades en que participe sexan aplicados os principios anteriores aquí establecidos.2.4. O Concello de Lalín mantén un servizo de normalización lingüística co obxectivo de dar pulo á normalización do galego. Tódolos organismos anteriormente citados han de se axustar ós criterios de uso lingüístico que difunda o servizo de normalización lingüística.3.1. As actuacións internas do Concello faranse en galego.3.2. As actas das sesións que realice o Concello pleno, a comisión de goberno e as comisións informativas redactaranse en lingua galega. Igualmente redactaranse en galego as actas dos diversos organismos con personalidade xurídica dependentes deste Concello.3.3. A Alcaldía e os rexedores, e tamén as diversas dependencias ou servizos, redactarán en lingua galega os ditames, informes e propostas que teñan que someterse á decisión ou coñecemento de calquera órgano corporativo municipal.3.4. Tódolos impresos utilizados polos diferentes órganos do Concello de Lalín, estarán redactados en galego.3.5. Os rótulos indicativos de oficinas e despachos, as cabeceiras de toda clase impresos, os selos de goma, os carimbos e outros elementos análogos han ser escritos en galego.3.6. As aplicacións e programas informáticos han estar adaptados para o funcionamento en lingua galega.4.1. Sen contido.4.2. O Concello requirirá aos seus contratistas e provedores, cando sexan persoas físicas ou xurídicas con domicilio en Galiza, a presentación da documentación en galego e que, na máxima medida posible fagan uso do galego nos bens e nos servizos que sexan obxecto do contrato. Estes requisitos han de constar no prego de condicións dos contratos administrativos que aprobe o Concello.5.1. Todos os expedientes administrativos do Concello de Lalín tramitaranse en lingua galega.5.2. Sempre que calquera interesado o solicite formalmente entregaránselle os documentos que lle afecten ou interesen na lingua oficial que demandase. En calquera caso non se interromperá a tramitación en galego.5.3. As comunicacións e notificacións dirixidas a persoas físicas ou xurídicas residentes no ámbito lingüístico de Galiza faranse en lingua galega, sen prexuízo do dereito dos cidadáns a recibilas, se o demandan formalmente, en castelán.5.4. Os expedientes que deban ter algúns ou tódolos efectos fóra do territorio no que a lingua galega é idioma oficial, faranse tamén en galego e castelán, coa indicación neste último de que o texto é tradución do orixinal galego, e achegando, no caso de ser posible, a tradución na lingua propia ou oficial da administración respectiva. Os impresos ofreceranse en versión galega, sen prexuízo do dereito dos particulares a cubrilos en castelán. O Concello facilitará a tradución ao castelán daqueles impresos que así se soliciten. Só se farán impresos bilingües cando algunha circunstancia especial así o requira, de acordo coas orientacións que estableza a comisión á que se refire o artigo 30 por proposta do Servizo de Normalización Lingüística. O texto galego figurará sempre de forma preferente. Nas súas comunicacións administrativas orais, o persoal do Concello empregará a lingua galega, a non ser que o/ a administrado/ a demande expresamente ser atendido/a en castelán. Os documentos públicos e os contractuais outorgados polo Concello redactaranse sempre en galego. No caso en que o Concello concorra xunto con outros outorgantes, o documento redactarase tamén na lingua que se acorde e, se acaso, o Concello solicitará unha copia auténtica en galego para incorporala no expediente.10.1. A documentación que o Concello dirixa a calquera das administracións públicas sitas no territorio galego redactaranse en lingua galega.11.1. Os documentos do Concello dirixidos ás administracións públicas de fóra do ámbito lingüístico galego tamén se redactarán en galego e castelán, coa indicación neste último caso de que o texto é tradución do orixinal galego, e achegando no caso de ser posible, a tradución na lingua propia ou oficial da administración respectiva.11.2. As copias dos documentos do Concello en galego que deban de enviarse a administracións públicas de fóra do ámbito lingüístico galego tramitaranse en galego e castelán, coa indicación neste último caso de que o texto é tradución do orixinal galego, e achegando, no caso de ser posible, a tradución na lingua propia ou oficial da administración respectiva. Respecto aos documentos dirixidos directamente aos organismos centrais de ámbito estatal ou supraestatal, o Concello aterase ó que prevén as disposicións vixentes, redactándoos sempre que sexa posible en galego. Os anuncios oficiais da corporación que se publiquen no Boletín Oficial da Provincia, Diario Oficial de Galicia, ou en calquera outro medio de comunicación radicado no territorio da nosa comunidade autónoma serán redactados en galego. Fóra do ámbito lingüístico galego, a publicación será dobre. Os cargos do Concello expresaranse normalmente en galego nos actos públicos celebrados en Galiza sempre que a intervención sexa por razón do propio cargo.15.1. Os libros, as revistas e, en xeral, tódolos carteis e publicacións que edite o Concello de Lalín, como tamén as mensaxes que se emitan a través dos medios de comunicación, faranse en galego, agás aqueles destinados especificamente á promoción exterior, que se poderán facer na lingua dos destinatarios.15.2. Fóra do ámbito lingüístico galego a publicidade farase sempre en versión dobre: galego e castelán. Tódolos textos que han ser publicados enviaranse ó Servizo de Normalización Lingüística para a súa corrección. Sen prexuízo do que para os rexistros públicos establece o artigo 9 da Lei 3/1983, nos rexistros administrativos das oficinas do Concello de Lalín, os asentos faranse sempre en galego, independentemente da lingua na que estean escritos. Os servizos da oficina de información e demais unidades administrativas que teñan unha relación co público máis intensa promoverán o uso do idioma galego, mediante a súa utilización como lingua normal de comunicación e información ós cidadáns dos seus dereitos lingüísticos, de acordo cos criterios de máximo respecto e non discriminación. O disposto no seguinte artigo tamén é de aplicación ás empresas ou entidades que presten servizos públicos municipais por concesión, arrendamento ou concerto. Consonte ó disposto no artigo 10 da Lei 3/1983 de normalización lingüística, a única forma oficial dos topónimos do Concello de Lalín é a galega. Os rótulos, sinalizacións da Casa do Concello, dos outros edificios e servizos públicos e da rede viaria municipal dependente do Concello ou instalada polas súas empresas adxudicatarias ou concesionarias ou calquera outra entidade serán redactados en idioma galego. Cando o interese en xeral o requira, tamén poderán redactarse en castelán ou outros idiomas. O Concello de Lalín velará pola normalización de toda a súa sinalización e rotulación, tomará as medidas necesarias para garanti-lo uso da toponimia oficial galega. A declaración de oficialidade do idioma galego esixe que todo o persoal ao servizo da corporación estea en condicións de empregalo nos dous niveis, oral e escrito, en igualdade do castelán e, de acordo coa natureza do seu obxectivo, establécese o seguinte: 23.1. Nas convocatorias para o acceso a prazas de persoal do Concello, xa sexa funcionario, laboral ou de calquera outro xeito, ha de figurar, como condición obrigatoria, que tódolos aspirantes acrediten o coñecemento da lingua galega conforme á función desempeñada.23.2. Por proposta da comisión de seguimento desta ordenanza, o Pleno do Concello establecerá nas bases das convocatorias o nivel de galego que acreditarán os aspirantes.24.1. Na provisión dos postos de traballo, incluídos os cargos con habilitación nacional, os candidatos han ser capacitados e posuír un grao de coñecemento da lingua galega, tanto na expresión oral como na escrita, que os faga aptos para desenvolver as súas funcións, de acordo coa normativa vixente.24.2. Por proposta da comisión de seguimento desta ordenanza, o Pleno do Concello, á hora de definir os postos de traballo, establecerá os niveis e contidos respectivos do coñecemento oral e escrito da lingua galega como requisito indispensable ou mérito preferente de acordo coa avaliación que se estableza. Sen contido. Os responsables dos diferentes órganos do Concello de Lalín, de acordo co Servizo de Normalización Lingüística, tomarán as medidas necesarias para que, nos órganos da súa competencia, o persoal que neles traballe teña os coñecementos precisos de galego a fin de garantir un desenvolvemento correcto, dende o punto de vista lingüístico, das tarefas internas ou dirixidas ós administrados. O Concello de Lalín, de acordo co Servizo de Normalización Lingüística, organizará cursos de lingua galega para todo o funcionariado que non teña os coñecementos necesarios para exercer as súas funcións e para mellorar o nivel de linguaxe administrativa ou doutras especialidades. Será obrigatorio para todo o funcionariado adquirir o nivel de coñecemento establecido nas bases, de acordo cos criterios e termos que fixe a comisión de seguimento da ordenanza. O persoal ó servizo da corporación que teña acreditado o coñecemento do idioma galego ou participase nos programas de formación ou perfeccionamento deberá utilizalo no seu traballo. A formación profesional do persoal funcionario e laboral do Concello de Lalín farase en lingua galega, sempre que dependa do Concello a programación e organización. De non depender del, o Concello demandará que se faga en galego.30.1. Para garantir o cumprimento desta ordenanza, crearase unha comisión interdepar-tamental de seguimento integrada cando menos polo alcalde, o secretario xeral, o xefe de persoal, a persoa responsable do Servizo de Normalización Lingüística, un concelleiro ou concelleira designado/ a por cada grupo municipal, un representante do comité de empresa e outro da xunta de persoal.30.2. Esta comisión de seguimento reunirase polo menos dúas veces ó ano, para analizar o cumprimento desta ordenanza, e extraordinariamente cando a convoque o alcalde por iniciativa propia ou a petición dalgún dos seus membros.30.3. A actualización, ampliación ou revisión da ordenanza tamén depende desta comisión, a cal fará o estudio e proposta correspondente ó Pleno do Concello, para que, se procede, se aprobe a modificación. Sen contido.32.1. De acordo co establecido no artigo 25 da Lei de Normalización Lingüística do Galego, o Concello de Lalín fomentará a normalización do uso do galego nas actividades mercantís, publicitarias, asociativas, culturais, deportivas e calquera outra dentro do ámbito municipal.32.2. Das tarefas que se realicen para dar pulo institucionalmente no municipio de Lalín, ocuparase o Servizo de Normalización Lingüística e de acordo cos criterios que establece a comisión de seguimento desta ordenanza.32.3. Tódos os organismos do Concello de Lalín darán pulo á normalización lingüística no seu ámbito de actuación co soporte técnico do Servizo de Normalización Lingüística e de acordo cos criterios que establece a comisión de seguimento desta ordenanza.32.4. O Concello de Lalín poderá outorgar reducións ou exencións de obrigas fiscais para as actuacións relacionadas coa normalización lingüística, conforme co artigo 25 da Lei de Normalización Lingüística. O que se fai público para xeral coñecemento, podendo interpoñerse contra o acordo e ordenanza recurso contencioso–administrativo no prazo de dous meses, contados a partir da publicación no Boletín Oficial da Provincia, previa comunicación de tal propósito ó Pleno da corporación, sen prexuízo de calquera outro que se estime procedente. De acordo co disposto no artigo 2.1 do Código Civil, esta ordenanza entrará en vigor aos 20 días da súa publicación. Lalín, a 8 de febreiro de 2016.—O Alcalde, Rafael Cuíña Aparicio.